કોરનામાં સેવાધર્મ: ચોરવાડના વૈદ્ય પરીવાર તૈયાર રસોઈના પાર્સલ જરૂરીયાતમંદને પહોંચાડે છે | નવગુજરાત સમય
૨૧ દિવસના લોકડાઉનમાં પતિ-પત્ની, પુત્ર-પુત્રવધૂ લાગ્યા રાહતકાર્યમાં: સ્થાનિક સ્વ. રામજીભાઇ ચુડાસમા પરીવારનો પણ સાથ
નવગુજરાત સમય, ચોરવાડ
લોકડાઉનના આ કપરા સમયમાં પોતાના વતન ચોરવાડમાં રહેતા અમુક એવા પરિવારો કે જે રોજે રોજનું કમાઈને મજૂરી કરીને પેટનો ખાડો ભરે છે..તે 20 દિવસ કેમ કાઢશે ?? આવા ગરીબ પરિવાર માટે ચોરવાડ ના વરિષ્ઠ વકીલ રોહનભાઈ વૈદ્ય તથા તેમના ધર્મપત્ની અલકાબેન તથા પુત્ર મીત અને પુત્રવધૂ પૂજા દ્વારા ચોરવાડ ગામમાં કોઈ પણ જાતના નાત-જાત ના ભેદભાવ વગર ગામમાં રહેતા દરેક સમાજના કોઈ પણ જરૂરિયાત મંદ પરિવાર માટે રસોઈ તૈયાર કરાવી ઘરે ઘરે પાર્સલ પહોંચાડવાનું રાહત કાર્ય શરૂ કર્યું છે.
ચોરવાડ અને આસપાસમાં ઉપર આભ અને નીચે ધરતીમાં જીવન ગુજરાન કરતા લોકો માટે લોકડાઉન આફતરૂપ બન્યુ઼ છે ત્યારે આ સકંટ સમયનાસાથી બનવા સ્થાનિક પરીવાર દ્વારા આ રાહત કર્ય શરૂ કર્યું છે જેમાં તા.:-૨૫-૦૩-૨૦૨૦ ના રોજ રાતે આશરે ૫૦ થી ૬૦ લોકોને તથા તા.:-૨૬-૦૩-૨૦૨૦ ના રોજ રાતે અંદાજે ૨૨૫ લોકોને રસોઈ તૈયાર કરાવી અને ઘરે ઘરે પાર્સલ પહોંચાડવામાં આવ્યા તદુપરાંત સમય અને સંજોગ ધ્યાને લઇ અને આજ રોજ તા.: -૨૭-૦૩-૨૦૨૦ થી કાચો ખોરાક અંદાજે ૧ વ્યક્તિ ને ૪ દિવસ ચાલે તે મુજબ ( ૧ કિલો ઘંઉનો લોટ, ૫૦૦ ગ્રામ ચોખા, ૫૦૦ ગ્રામ ચણા, ૫૦૦ ગ્રામ બટેટા અને ૨૫૦ ગ્રામ તેલ ) ની કીટ બનાવી આપણા ગામના અંદાજે ૨૭૫ લોકોને વિના મૂલ્યે વિતરણ કરવામાં આવી.
આ કીટ આજ રોજ તા.૨૭-૦૩ -૨૦૨ ૦ થી ચોરવાડ ગામ ના અંદાજે ૨૭૫ લોકોને દર ૪ દિવસે ૧ વાર આપવામાં આવશે. આ સમગ્ર કાર્યમાં ચોરવાડ ગામ ના વતની સ્વ. રામજી માંડણ ચુડાસમા ના સ્મરણાર્થે તેઓના પુત્ર ઉત્સાહી અને યુવાન ડોક્ટર રવિન્દ્ર ચુડાસમા એ પોતાનો પુરેપુરો સહકાર જાહેર કરેલ છે તો ચોરવાડ પોલીસ સ્ટેશનના વડા તથા સ્ટાફે પણ પોતાનો સહકાર દર્શાવેલ છે. જે ચોરવાડ માટે ખરેખર ગર્વ લેવાની બાબત છે.